**BILJEŠKE UZ FINANCIJSKE IZVJEŠTAJE ZA RAZDOBLJE**

 **1. SIJEČNJA DO 31. PROSINCA 2021.**

Broj RKP – a: 21519

Matični broj: 03126439

OIB: 23451386899

Naziv obveznika: Srednja škola Glina,

Adresa obveznika: Frankopanska 30, Glina

Oznaka razine: 31

Šifra djelatnosti: 8532

Razdjel: 000

Šifra županije/grada: 121 Sisačko-moslavačka županija/ Glina

Srednja škola Glina posluje u skladu sa Zakonom o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 98/18, 98/19) te Statutom škole. Škola obavlja djelatnost srednjoškolskog obrazovanja te gospodarsku djelatnost iznajmljivanja školskog prostora. Srednjoškolsko obrazovanje odvija se u dva objekta (modularna škola i dio stare škole koji ima zelenu naljepnicu) u jednosmjenskoj nastavi.

Godišnji financijski izvještaji Srednje škole Glina sastavljeni su nakon što su proknjižene sve poslovne promjene, događaji i transakcije za razdoblje 01. siječnja - 31. prosinca 2021. Izvještaji su sastavljeni i predaju se prema odredbama Pravilnika o financijskom Izvještavanju u proračunskom računovodstvu (Narodne novine broj 03/15, 93/15, 135/15, 2/17, 28/17, 112/18 i 126/19) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2022. godine. Za sastavljanje i predaju financijskih izvještaja korišteni su elektronski obrasci koji su preuzeti s internetskih stranica Financijske agencije. Osoba odgovorna za sastavljanje financijskih izvještaja jest voditeljica računovodstva Iva Pereković, a odgovorna osoba za predaju financijskih izvještaja jest ravnateljica Marija Margušić-Novosel.

 o **Bilješke uz Bilancu** – **Obrazac BIL**

* Bilješka broj 1- **AOP 015** *Uredska oprema i namještaj*- Stanje na dan 1.1.2021. na računima odjeljka 0221 iznosi 914.047,00 kn, a na dan 31.12.2021. iznosi 1.058.982,00 kn. Navedeno povećanje odnosi se na nabavu prijenosnih računala čiju je kupnju osigurala Sisačko- Moslavačka županija, kao osnivač, kako bi učenici kojima je informatička oprema uništena u potresu mogli pratiti nastavu.
* Bilješka broj 2 – **AOP 031** *Knjige* – Stanje na dan 1. 1. 2021. na računima odjeljka 031 iznosi 196.427,00 kn, a na dan 31. 12. 2021. iznosi 199.715,00 kn. Razlika između početnog i završnog stanja nastala je zbog nabave knjiga za školsku knjižnicu iz sredstava Ministarstva znanosti i obrazovanja te Osnivača, Sisačko-moslavačke županije.
* Bilješka broj 3 – **AOP 064** *Novac u banci i blagajni*– Stanje novčanih sredstava na računima odjeljka 1111 na dan 31.12.2021. godine iznosi 660.010,00. Navedena novčana sredstva nalaze se na dva žiro računa. Jedan žiro račun otvoren je za potrebe redovitog poslovanja škole i na njemu je saldo 31.12.2021. 366.376,00 kn. Navedena sredstva namijenjena su za podmirivanje obveza nastalih u prosincu 2021. s dospijećem plaćanja u siječnju 2022. godine te za ostale potrebe tekućeg poslovanja. Drugi žiro računu škole otvoren je 2021. godine za uplate donacija za obnovu potresom uništene škole. Njegov saldo na datum 31.12.2021. je 293.634 kn.
* Bilješka broj 4 – **AOP 155 -***Potraživanja za prihode od prodaje proizvoda i robe te pruženih usluga* – Stanje potraživanja na dan 31.12.2021. iznosi 129,00 kn. Navedeni iznos odnosi se na nenaplaćen izlazni račun s dospijećem u siječnju 2022. godine.
* Bilješka broj 6- **AOP 227** - Ostali vlastiti izvori - Stanje na dan 31.12.2021. godine iznosi 50.980,00 kn, a odnosi se na sredstva dobivena iz gradskog proračuna grada Gline u iznosu od 39.920,00 kn i uplate Školske sportske obitelji za nabavu sportske opreme u okviru nastave TZK.

**o Bilješke uz Izvještaj o prihodima i rashodima, primicima i izdacima – Obrazac PR-RAS**

* Bilješka broj 1 - **AOP 070**- *Tekuće pomoći temeljem prijenosa EU sredstava* - Stanje na ovoj poziciji iznosi 198.924,00 kn, a odnosi se na novčana sredstva u iznosu od 195.024,00 kn primljena od Agencije za mobilnost i programe Europske unije za potrebe Erasmus+ projekta „Nisu sve rane vidljive“ i 3.900,00 kn od Agencije za odgoj i obrazovanje za voditelje Županijskih stručnih vijeća.
* Bilješka broj 3 -  **AOP 122** - *Prihodi od prodaje proizvoda i robe te pruženih usluga i prihodi od donacija* – Stanje na ovoj poziciji iznosi 2.076,00 kn, a odnosi se na prihode od prodaje proizvoda i pruženih usluga koje je Srednja škola Glina ostvarila u 2021. godini zakupom krovne površine.
* Bilješka broj 4 - AOP 124 - *Tekuće donacije* – Stanje na ovoj poziciji iznosi 308.171,00 kn, a odnosi se na tekuće donacije fizičkih i pravnih osoba koje su uplaćene na poseban donacijski žiro račun škole te dio donirane opreme.
* Bilješka broj 5 - **AOP 130** - *Prihodi iz nadležnog proračuna za financiranje rashoda poslovanja* – Stanje na ovoj poziciji u 2021. godini iznosi 1.060.328,00 kn, a odnosi se na prihode Osnivača- Sisačko-moslavačke županije za materijalne rashode.
* Bilješka broj 6 - **AOP 363** - *Postrojenja i oprema* - U izvještajnom razdoblju ostvareno je 143.649,00 kn. Navedeni iznos odnosi se na nabavu prijenosnih računala čiju je kupnju osigurala Sisačko- Moslavačka županija, kao osnivač, kako bi učenici kojima je informatička oprema uništena u potresu mogli pratiti nastavu te ugradnju dodatnih izvora grijanja za potrebe privremene modularne škole.
* Bilješka broj 7 - **AOP 638** – Višak *prihoda i primitaka raspoloživ u sljedećem razdoblju* Stanje na navedenoj poziciji iznosi 231.199,00 kn. Navedeni višak koristit će se u sljedećem obračunskom razdoblju.

**o Bilješke uz Izvještaj o obvezama – Obrazac OBVEZE**

* Bilješka broj 1 - **AOP 038** - *Stanje dospjelih obveza na kraju izvještajnog razdoblja* iznosi 1.227.076,00 kn, a odnosi se na rashode za zaposlene koji su predviđeni za siječanj 2022. godine.
* Bilješka broj 2 - **AOP 097** - *Stanje nedospjelih obveza na kraju izvještajnog razdoblja* iznosi 2.392,00 kn, a odnosi se na obveze koje nisu podmirene jer imaju dospijeće u siječnju 2022. godine.

Datum: 31.01.2022.

Voditelj računovodstva Zakonski predstavnik

Iva Pereković Marija Margušić- Novosel, prof.